Föderaalülikool

Föderaalülikool (vene keeles федеральный университет) on liik kõrgõppeasutusi (kõrvuti instituudi, akadeemia ja ülikooliga) Venemaal.

Venemaa Föderatsiooni Haridus- ja Teadusministeeriumi kontseptsiooni järgi on föderaalülikoolide moodustamise peamine eesmärk kõrgharidussüsteemi arendamine piirkondlike haridusstruktuuride optimeerimise läbi ning kõrgemate õppeasutuste sidemete tugevdamine föderaalringkondade majanduse ja sotsiaalsfääriga.

Esimene föderaalülikool Venemaal oli Siberi föderaalülikool, mis moodustati 2006. aastal Krasnojarski Riikliku Tehnikaülikooli, Krasnojarski Riikliku Arhitektuuri- ja Ehitusakadeemia ning Riikliku Värviliste Metallide ja Kulla Ülikooli liitmisel.

2006. aastal moodustati Doni-äärse Rostovi kolme kõrgkooli liitmisel Taganrogi Riikliku Raadiotehnikaülikooliga Lõuna föderaalülikool.

7. mail 2008 allkirjastas Venemaa Föderatsiooni President seadluse föderaalülikoolidest ("О федеральных университетах"), mille kohaselt kohustati Venemaa Föderatsiooni Valitsust kahe kuu jooksul välja töötama ja Riigiduumale esitama föderaalseaduse eelnõu, mis määrab kindlaks föderaalülikoolide moodustamise ja tegevuse korra.

24. veebruaril 2009 jõustus Venemaa Föderatsiooni seadus "Muutuste sisseviimisest Venemaa Föderatsiooni seadusandlikesse aktidesse föderaalülikoolide tegevuse küsimustes".Федеральный закон Российской Федерации от 10.02.2009 г. № 18-ФЗ «О внесении изменений в отдельные законодательные акты Российской Федерации по вопросам деятельности федеральных университетов» — Российская Газета

21. oktoobril 2009 allkirjastas Venemaa President seadluse föderaalülikoolide moodustamisest Loode, Volga, Uurali ja Kaug-Ida föderaalringkondades.

Aastatel 2010–2011 moodustati nimetatud föderaalringkondades neli föderaalülikooli: Põhja (Arktika) föderaalülikool Loode föderaalringkonnas, Kaasani (Volga) föderaalülikool Volga föderaalringkonnas, Uurali föderaalülikool Uurali föderaalringkonnas, Kaug-Ida föderaalülikool ja Kirde föderaalülikool Kaug-Ida föderaalringkonnas.

13. oktoobril 2010 allkirjastas Venemaa President seadluse Immanuel Kanti nimelise Balti föderaalülikooli moodustamisest. 30. detsembril 2010 moodustati nimetatud kõrgkool Loode föderaalringkonnas Immanuel Kanti nimelise Venemaa Riikliku Ülikooli baasil.Указ «О создании Балтийского федерального университета имени Иммануила Канта» — Президент РоссииРаспоряжение Правительства Российской Федерации от 30.12.2010 г. № 2483-р о создании федерального государственного автономного образовательного учреждения высшего профессионального образования «Балтийский федеральный университет имени Иммануила Канта»

18. juulil 2011 allkirjastati Venemaa Föderatsiooni Presidendi seadlus Põhja-Kaukaasia föderaalülikooli moodustamisest Põhja-Kaukaasia föderaalringkonnas.Указ Президента РФ от 18.07.2011 N 958 «О создании Северо-Кавказского федерального университета в Северо-Кавказском федеральном округе» Põhja-Kaukaasia föderaalülikool moodustati Stavropoli kolme kõrgkooli baasil 2012. aastal.

2014. aastal arutati aktiivselt V. I. Vernadski nimelise Krimmi föderaalülikooli moodustamise ideed. Eeldati, et ülikool alustab tööd 2015. aastal.В Крыму на базе шести вузов будут создан федеральный университет // KP.RUВ Крыму до конца июня появится федеральный университет // НТВ.Ru Hiljem lükati tähtaegu edasi.

 Viited 

Kategooria:Venemaa koolid